pythainlp/thai-wiki-dataset-v4 huggingface dataset:
ศิวกร สายบัว

พันตำรวจตรี ศิวกร สายบัว (28 พฤศจิกายน พ.ศ. 2534 – 6 กันยายน พ.ศ. 2566) ชื่อเล่น แบงค์ หรือชื่อเล่นที่เรียกกัน สิว เป็นอดีตนายตำรวจชาวไทย
ประวัติ.
พันตำรวจตรี ศิวกร สายบัว เกิดเมื่อวันที่ 28 พฤศจิกายน พ.ศ 2534 ที่ตำบลในเมือง อำเภอเมืองนครพนม จังหวัดนครพนม เป็นบุตรของ ร้อยโท ศิลนา และนางทัศนัย สายบัว จบการศึกษาระดับชั้นประถมศึกษาและมัธยมศึกษาตอนต้นจากโรงเรียนฤทธิยะวรรณาลัย โรงเรียนเตรียมทหาร รุ่น 51 และโรงเรียนนายร้อยตำรวจ รุ่น 67
ด้านชีวิตส่วนตัว พันตำรวจตรี ศิวกร สมรสกับ เขมินทรา จิรสัจจานุกุล มีบุตรธิดา 1 คน
พันตำรวจตรี ศิวกร สายบัว เสียชีวิตเมื่อวันพุธที่ 6 กันยายน พ.ศ. 2566 จากการถูก นายธนัญชัย หมั่นมาก หรือ หน่อง ท่าผา คนสนิทของนายประวีณ จันทร์คล้าย หรือ กำนันนก ยิงจำนวน 7 นัด ที่บ้านของกำนันนก
การทำงาน.
พันตำรวจตรีศิวกรเริ่มต้นรับราชการในตำแหน่ง รองสารวัตรประจำโรงเรียนนายร้อยตำรวจ ก่อนจะย้ายมาดำรงตำแหน่ง รองสารวัตร กองกำกับการ 1 กองบังคับการปราบปราม ก่อนที่ในปี พ.ศ 2563 จะได้เลื่อนขึ้นเป็นสารวัตรในหน่วยงานเดิม พร้อมกับรับพระราชทานยศ พันตำรวจตรี จากนั้นจึงย้ายมาดำรงตำแหน่งสารวัตรสถานีตำรวจทางหลวง 1 กองกำกับการ 2 กองบังคับการตำรวจทางหลวง (สว.ส.ทล.1 กก.2 บก.) พันตำรวจตรีศิวกรสร้างผลงานไว้อาทิร่วมจับกุม เสี่ยโป้ อภิรักษ์ ชัชอานนท์ รวมถึง แยม-ธมลพรรณ์ อดีตนางเอกละครพื้นบ้านชื่อดัง เมื่อย้ายมาเป็นสารวัตรตำรวจทางหลวงยังได้สกัดจับแก๊งค้ายาเสพติดที่ซุกซ่อนมาในรถกระบะกว่า 200,000 เม็ด
อลหม่านวิวาห์กำมะลอ

อลหม่านวิวาห์กำมะลอ เป็นละครโทรทัศน์เกาหลีใต้ปี 2023 นำแสดงโดยแพ็ก จิน-ฮี, อัน แจ-ฮย็อน, ชา จู-ย็อง และจ็อง อึย-แจ ออกอากาศตอนแรกทางช่องเคบีเอส 2 เมื่อวันที่ 25 มีนาคม ค.ศ. 2023 และออกอากาศทุกวันเสาร์และอาทิตย์ เวลา 19:55 น. (เวลามาตรฐานเกาหลี) มีจำนวน 50 ตอน และยังสตรีมบนโกโกวา, วิกิ และวิวได้ในบางภูมิภาค
ละครเรื่องนี้จบลงในวันที่ 10 กันยายน ค.ศ. 2023 โดยมีเรตติ้งผู้ชม 22.9% ในตอนจบ
เรื่องย่อ.
ละครเรื่องนี้เป็นเรื่องราวของหญิงสาวที่เป็นครูสอนพิเศษซึ่งตั้งครรภ์ทั้ง ๆ ที่ยังไม่แต่งงาน และหมอหนุ่มที่ทำสัญญาปลอม ๆ จนนำไปสู่ความรัก การตั้งครรภ์ การคลอดบุตร และการเลี้ยงดูบุตร
สมาคมกีฬาฮอกกี้น้ำแข็งแห่งประเทศไทย

สมาคมกีฬาฮอกกี้น้ำแข็งแห่งประเทศไทย (อักษรย่อ: IHAT) เป็นหน่วยงานกำกับดูแลและสมาชิกของสหพันธ์ฮอกกี้น้ำแข็งนานาชาติ (IIHF) ที่กำกับดูแลกีฬาฮอกกี้น้ำแข็งในประเทศไทย
ดิศริญากรณ์ ดิศกุล ณ อยุธยา

ดิศริญากรณ์ ดิศกุล ณ อยุธยา (เกิดวันที่ 11 เมษายน 2544) ชื่อเล่น วิปครีม เป็นนักแสดงหญิงและนางแบบชาวไทย อดีตสังกัดช่อง 3 เอชดี มีผลงานเป็นที่รู้จักจากละครเรื่อง "คุณพี่เจ้าขาดิฉันเป็นห่านมิใช่หงส์" ปัจจุบันทำธุรกิจส่วนตัว
ประวัติ.
ดิศริญากรณ์เกิดเมื่อวันที่ 11 เมษายน พ.ศ. 2544 จบการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย
เข้าสู่วงการ.
ดิศริญากรณ์เข้าสู่วงการจากการถ่ายโฆษณา ถ่ายแบบ ก่อนจะได้เซ็นสัญญาเป็นนักแสดงในสังกัดช่อง 3 เอชดีโดยมีผลงานละครเรื่องแรกคือเรื่อง 18 มงกุฎสะดุดเลิฟ (2566) จากนั้นในปี พ.ศ. 2567 เธอมีละคร 2 เรื่องคือเรื่องในวันที่ฝนพร่างพราย รับบทเป็น เบญจวรรณ และเรื่องโลกหมุนรอบเธอ รับบทเป็น ฟรังก์
ต่อมาในปี พ.ศ. 2568 ได้แสดงละครพีเรียดเรื่องคุณพี่เจ้าขาดิฉันเป็นห่านมิใช่หงส์ โดยรับบทเป็น ดอกแก้ว
ดัชชีนัสเซา

แม้ดัชชีนัสเซาจะสิ้นสุดลงแล้ว แต่ในปัจจุบันแกรนด์ดยุกแห่งลักเซมเบิร์กยังคงใช้พระราชอิสริยยศรองว่า "ดยุกแห่งนัสเซา" และสมาชิกคนอื่น ๆ ในราชวงศ์ยังใช้ตำแหน่งว่า "เจ้าชาย" หรือ "เจ้าหญิงแห่งนัสเซา" นอกจากนี้คำว่า “นัสเซา” ยังเป็นส่วนหนึ่งของชื่อราชวงศ์เนเธอร์แลนด์คือราชวงศ์ออเรนจ์-นัสเซา
ภูมิศาสตร์.
อาณาเขตของดัชชีครอบคลุมพื้นที่ในเขตเทือกเขาเทานุส (Taunus) และเวสเตอร์วัลด์ (Westerwald) ชายแดนด้านใต้และตะวันตกติดกับแม่น้ำไมน์และแม่น้ำไรน์ ส่วนทางตอนเหนือของดินแดนติดกับแม่น้ำลาห์นซึ่งเป็นตัวแบ่งเทือกเขาทั้งสอง พื้นที่ที่อยู่ติดกันทางตะวันออกและใต้ คือ แกรนด์ดัชชีเฮ็สเซิน ดินแดนอื่นใกล้เคียงได้แก่ แคว้นเฮ็สเซิน-ฮ็อมบวร์คและเสรีนครแฟรงก์เฟิร์ต ทางด้านตะวันตกคือมณฑลไรน์ของปรัสเซียและยังควบคุมเว็ทซ์ลาร์ซึ่งเป็นพื้นที่ส่วนแยก (exclave) ที่อยู่ในด้านตะวันออกของนัสเซาด้วย
ประวัติศาสตร์.
สิ้นสุดดัชชี.
เมื่อสงครามออสเตรีย-ปรัสเซียปะทุขึ้นในวันที่ 14 มิถุนายน ค.ศ. 1866 ดัชชีนัสเซาเลือกอยู่ฝ่ายออสเตรีย ถึงแม้สงครามจะจบลงด้วยชัยชนะของปรัสเซียในยุทธการที่เคอนิชส์เกริตซ์เมื่อวันที่ 3 กรกฎาคม และแม้นัสเซาจะสามารถ "เอาชนะ" ปรัสเซียได้ในยุทธการที่ซอร์นใกล้เมืองวีสบาเดินเมื่อวันที่ 12 กรกฎาคม ค.ศ. 1866 แต่ชัยชนะนั้นก็ไม่อาจหยุดยั้งการที่ปรัสเซียจะผนวกนัสเซาเข้าเป็นส่วนหนึ่งของตนได้ ดินแดนนัสเซาถูกจัดตั้งขึ้นใหม่เป็นเขตวีสบาเดินใน มณฑลเฮ็สเซิน-นัสเซา
ก่อนที่สนธิสัญญาสันติภาพปรากจะลงนามในวันที่ 23 สิงหาคม ค.ศ. 1866 และก่อนการก่อตั้งสมาพันธรัฐเยอรมันเหนือเพียง 2 วัน ในวันที่ 16 สิงหาคม ค.ศ. 1866 พระมหากษัตริย์แห่งปรัสเซียทรงประกาศต่อสภาทั้งสองของรัฐสภาแห่งปรัสเซีย (Landtag) ว่าปรัสเซียจะทำการผนวกฮันโนเฟอร์ เฮ็สเซิน-คัสเซิล แฟรงก์เฟิร์ตนัสเซาเข้าเป็นส่วนหนึ่งของอาณาจักร ทั้งสองสภาได้รับการขอให้อนุมัติกฎหมายที่ให้นำรัฐธรรมนูญของปรัสเซียมาใช้ในดินแดนเหล่านั้นในวันที่ 1 ตุลาคม ค.ศ. 1867 ซึ่งต่อมาร่างกฎหมายนี้ได้รับการอนุมัติเมื่อวันที่ 20 กันยายน ค.ศ. 1866 และถูกประกาศในราชกิจจานุเบกษา ขั้นตอนต่อไปคือการประกาศการผนวกอย่างเป็นทางการ ซึ่งทำให้ประชาชนของทั้งเก้าดินแดนที่ถูกผนวกกลายเป็นพลเมืองของปรัสเซียและหลังจากนั้นก็มีการดำเนินการในทางปฏิบัติเพื่อรวมดินแดนเหล่านี้เข้ากับราชอาณาจักรปรัสเซียอย่างเต็มรูปแบบ
ดยุกอดอล์ฟ ซึ่งเป็นดยุกองค์สุดท้ายแห่งนัสเซา ได้รับเงินชดเชยจำนวน 15,000,000 กิลเดอร์ พร้อมกับพระราชวังบีบรีค, ปราสาทไวล์บวร์ค, ปราสาทล่าสัตว์แพลตเทอและปราสาทลักเซมเบิร์กในเมืองเคอนิชส์ชไตน์ ต่อมาใน ค.ศ. 1890 ดยุกอดอล์ฟได้กลายเป็นแกรนด์ดยุกแห่งลักเซมเบิร์ก หลังจากทายาทสายชายของราชวงศ์ออเรนจ์-นัสเซาสิ้นสุดลง
ใน ค.ศ. 1868 นัสเซาพร้อมกับแฟรงก์เฟิร์ตและเฮสเซิน-คัสเซิล ถูกรวมเข้าเป็นมณฑลของปรัสเซียใหม่ชื่อว่า “เฮสเซิน-นัสเซา” โดยมีเมืองหลวงคือ คัสเซิล ซึ่งเคยเป็นเมืองหลวงของเฮสเซิน-คัสเซิลมาก่อน ขณะที่นัสเซาและแฟรงก์เฟิร์ตถูกจัดให้เป็นเขตการปกครองที่เรียกว่า เขตวีสบาเดิน
หลังสงครามโลกครั้งที่สองใน ค.ศ. 1945 พื้นที่ส่วนใหญ่ของดัชชีนัสเซาเดิมตกอยู่ในเขตยึดครองของสหรัฐอเมริกา และต่อมาถูกจัดตั้งเป็นส่วนหนึ่งของรัฐเฮ็สเซิน เมืองวีสบาเดินยังคงเป็นเขตการปกครองหนึ่งของเฮสเซินจนถึง ค.ศ. 1968 เมื่อมันถูกรวมเข้าเป็นส่วนหนึ่งของดาร์มชตัดท์ ส่วนพื้นที่เล็ก ๆ ของนัสเซาที่ตกอยู่ในเขตยึดครองของฝรั่งเศส ก็กลายเป็นเขตการปกครองชื่อ มอนทาบาวร์ ในรัฐไรน์ลันท์-ฟัลทซ์ และใน ค.ศ. 1956 มีการทำประชามติเกี่ยวกับการขอรวมพื้นที่นี้เข้ากับรัฐเฮสเซินแต่ถูกประชาชนลงมติไม่เห็นด้วย
ตามหาศรัทธารัก

ตามหาศรัทธารัก  เป็นภาพยนตร์ดรามาสัญชาติอเมริกันปี 1997 กำกับโดยกัส แวน แซงต์ และเขียนบทโดยเบน แอฟเฟล็ก และ แมตต์ เดมอน นำแสดงโดย โรบิน วิลเลียมส์, เดมอน, แอฟเฟล็ก, สเต็ลลัน สกอชกวด และมินนี ไดรเวอร์ ภาพยนตร์เรื่องเล่าเรื่องของวิลล์ ฮันติง ภารโรง ผู้มีพรสวรรค์ทางคณิตศาสตร์ ซึ่งถูกค้นพบโดยศาสตราจารย์จากสถาบันเทคโนโลยีแมสซาชูเซตส์
ภาพยนตร์ได้รับคำชื่นชมจากนักวิจารณ์และทำรายได้มากกว่า 225 ล้านเหรียญสหรัฐ ในช่วงการฉายในโรงภาพยนตร์ โดยมีงบสร้าง 10 ล้านดอลลาร์  ในงานประกาศรางวัลออสการ์ครั้งที่ 70 ภาพยนตร์ ภาพยนตร์ได้รับการเสนอชื่อเข้าชิงรางวัลใน 9 สาขา รวมทั้ง ภาพยนตร์ยอดเยี่ยม และผู้กำกับยอดเยี่ยม และได้รับรางวัล 2 รางวัล ได้แก่ รางวัลนักแสดงสมทบชายยอดเยี่ยม (วิลเลียมส์) และบทภาพยนตร์ดั้งเดิมยอดเยี่ยม (แอฟเฟล็กและเดมอน) ในปี 2014 ได้รับการจัดอันดับอยู่ที่อันดับ 53 ในรายชื่อ "100 ภาพยนตร์โปรด" จาก "The Hollywood Reporter"
คนกร้าวทะนงโลก

คนกร้าวทะนงโลก  เป็นภาพยนตร์ดรามาสัญชาติอเมริกันในปี 2008 กำกับการแสดงและผลิตโดยคลินต์ อีสต์วูด ร่วมแสดงโดยนักแสดงชาวอเมริกันเชื้อสายม้งจำนวนมาก ซึ่งถือเป็นครั้งแรกสำหรับภาพยนตร์อเมริกันกระแสหลัก ดนตรีประกอบแต่งโดยไคล์ อีสต์วูด และไมเคิล สตีเวนส์ โดยมีเจมี คัลลัม และคลินต์ อีสต์วูด เป็นผู้ประพันธ์เพลงนำ
ภาพยนตร์มีเรื่องราวเกิดขึ้นที่ไฮแลนด์พาร์ก รัฐมิชิแกน โดยเป็นเรื่องราวของวอลต์ โคเวลสกี ทหารผ่านศึกสงครามเกาหลีที่เพิ่งเป็นม่ายและมีครอบครัวแตกแยก เมื่อเพื่อนบ้านของโคเวลสกี ชื่อเทา วัง ลอร์ ถูกลูกพี่ลูกน้องกดดันให้ขโมยฟอร์ดโตริโนของวอลต์ เพื่อเข้าร่วมแก๊ง แต่วอลต์สามารถขัดขวางการโจรกรรมนั้นได้ และพัฒนาความสัมพันธ์กับเด็กชายและครอบครัวของเขา
"คนกร้าวทะนงโลก" เปิดตัวด้วยการฉายในโรงภาพยนตร์แบบจำกัดโรง ในสหรัฐอเมริกาเมื่อวันที่ 12 ธันวาคม ค.ศ. 2008 ก่อนที่จะออกฉายโรงภาพยนตร์ทั่วไป ในวันที่ 9 มกราคม ค.ศ. 2009 ทำรายได้ทั่วโลก 270 ล้านเหรียญสหรัฐ ทำให้เป็นภาพยนตร์ของอีสต์วูดที่ทำรายได้สูงสุดเป็นอันดับสองจนถึงปัจจุบัน ภาพยนตร์เรื่องนี้ได้รับคำวิจารณ์ในเชิงบวกจากนักวิจารณ์เป็นส่วนใหญ่ โดยยกย่องการกำกับและการแสดงของอีสต์วูด
ทาเกโนริ คันซากิ

ทาเกโนริ คันซากิ (เกิดวันที่ 15 กรกฎาคม ค.ศ. 1943) เป็นนักการเมืองชาวญี่ปุ่นที่ดำรงตำแหน่งสมาชิกสภาผู้แทนราษฎรในฐานะสมาชิกพรรคโคเม เขาเกิดที่เทียนจิน ประเทศจีนในสมัยที่อยู่ภายใต้การครอบครองของญี่ปุ่น เขาจบจากมหาวิทยาลัยโตเกียว ได้รับเลือกเป็น สส. ครั้งแรกใน ค.ศ. 1983 โดยในเดือนสิงหาคม ค.ศ. 1993 ถึงเมษายน ค.ศ. 1994 เขาดำรงตำแหน่งรัฐมนตรีว่าการกระทรวงไปรษณีย์และโทรคมนาคมในคณะรัฐมนตรีโมริฮิโตะ โฮโซกาวะ
คันซากิเป็นหัวหน้าพรรคโคเมตอนที่พรรคนี้เข้าแนวร่วมในเดือนตุลาคม ค.ศ. 1999 กับพรรคเสรีประชาธิปไตย ซึ่งยังคงอยู่จนถึงปัจจุบัน คันซากิเป็นนักวิจารณ์นายกรัฐมนตรีโยชิโร โมริที่มีชื่อเสียง ในช่วงเวลาที่สมาชิกพรรคเสรีประชาธิปไตยบางคนแสดงความไม่เห็นด้วยกับการลงประชามติในท้องถิ่นที่แสดงความไม่เห็นด้วยกับโครงการเขื่อนที่เสนอไว้ริมแม่น้ำโยชิโนะ คันซากิยืนกรานว่าควรเคารพการตัดสินใจของผู้มีสิทธิลงคะแนนเสียงอย่างเต็มที่ ใน ค.ศ. 2001 เขาได้ประกาศสนับสนุนให้คู่สมรสคงนามสกุลของตนเอง
เขาลงจากตำแหน่งหัวหน้าพรรคใน ค.ศ. 2006 และกลายเป็นที่ปรึกษาแทน ก่อนจะเกษียณตนเองจากสภาฯ ใน ค.ศ. 2010 เนื่องจากไตวาย แต่ยังคงเป็นที่ปรึกษาพรรคถาวร
มีรอสวาวา มาร์แชลุก

มีรอสวาวา มาร์แชลุก (11 มีนาคม ค.ศ. 1939 – 7 มกราคม ค.ศ. 2025) เป็นนักแสดงหญิงชาวโปแลนด์ เธอแสดงในบทบาทจาก"บอฮาแตร์รอกู"และ"มักนัต" เธอเสียชีวิตในวันที่ 7 มกราคม ค.ศ. 2025 ด้วยอายุ 85 ปี
พิกัดอัตราศุลกากรในรัฐบาลทรัมป์สมัยที่ 1

พิกัดอัตราศุลกากรในช่วงที่ดอนัลด์ ทรัมป์ดำรงตำแหน่งประธานาธิบดีสมัยที่ 1 เกี่ยวข้องกับการคุ้มครองการค้ากับประเทศอื่น ๆ โดยเฉพาะอย่างยิ่งจีน โดยหลักเกี่ยวข้องกับภาษีนำเข้าจากต่างประเทศที่กำหนดโดยดอนัลด์ ทรัมป์ ประธานาธิบดีคนที่ 45 ของสหรัฐอเมริกา นานมาแล้วก่อนที่เขาจะดำรงตำแหน่งประธานาธิบดีในปี ค.ศ. 2017 ทรัมป์ได้ส่งเสริมการเก็บภาษีนำเข้าเพื่อตอบโต้ประเทศต่างๆ ที่เขาเชื่อว่ากำลัง "ฉ้อโกง" สหรัฐอเมริกา ทรัมป์ยืนกรานว่าประเทศต่าง ๆ จะต้องชำระภาษีศุลกากรที่เขากำหนด อย่างไรก็ตาม นักเศรษฐศาสตร์หลายคนกล่าวว่าความจริงคือผู้นำเข้าสินค้าชาวอเมริกันต่างหากที่ต้องจ่ายภาษีเหล่านั้น
ในเดือนมกราคม ค.ศ. 2018 ทรัมป์กำหนดภาษีแผงโซลาร์เซลล์และเครื่องซักผ้าในอัตรา 30–50% ในเดือนมีนาคม ค.ศ. 2018 เขาได้กำหนดภาษีนำเข้าเหล็ก (25%) และอะลูมิเนียม (10%) จากประเทศส่วนใหญ่ ซึ่งตามข้อมูลของมอร์แกน สแตนลีย์ ครอบคลุมประมาณ 4.1% ของการนำเข้าของสหรัฐฯ ในเดือนมิถุนายน ค.ศ. 2018 อัตราภาษีได้ถูกขยายไปยังสหภาพยุโรป แคนาดา และเม็กซิโก รัฐบาลทรัมป์ได้กำหนดและเพิ่มอัตราภาษีศุลกากรสำหรับสินค้าที่นำเข้าจากจีน ส่งผลให้เกิดสงครามการค้า
คู่ค้าได้ใช้มาตรการภาษีตอบโต้สินค้าจากสหรัฐฯ ในเดือนมิถุนายน ค.ศ. 2018 อินเดียวางแผนที่จะเรียกค่าปรับการค้ามูลค่า 241 ล้านดอลลาร์จากเหล็กและอะลูมิเนียมของอินเดียมูลค่า 1.2 พันล้านดอลลาร์ แต่ความพยายามในการเจรจาทำให้เกิดความล่าช้าจนถึงเดือนมิถุนายน ค.ศ. 2019 เมื่ออินเดียได้กำหนดภาษีตอบโต้สินค้าจากสหรัฐฯ มูลค่า 240 ล้านดอลลาร์สหรัฐ
ประเทศกรีซในโอลิมปิกฤดูหนาว 2026

ประเทศกรีซ จะเข้าร่วมแข่งขันโอลิมปิกฤดูหนาว 2026 ณ มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026 โดยในฐานะชาติผู้ก่อตั้งโอลิมปิกและตามธรรมเนียม ประเทศกรีซจะเป็นชาติแรกที่เดินเข้าสนามในพิธีเปิดการแข่งขัน
ผู้เข้าแข่งขัน.
ต่อไปนี้คือจำนวนผู้เข้าแข่งขันในแต่ละชนิดกีฬา/ประเภทการแข่งขัน
กีฬาสกีลงเขา.
ประเทศกรีซผ่านการคัดเลือกนักกีฬาสกีลงเขาแล้วจำนวนหนึ่งคนต่อหนึ่งเพศ จากโควตาขั้นพื้นฐาน
กีฬาสกีข้ามทุ่ง.
ประเทศกรีซผ่านการคัดเลือกนักกีฬากีฬาสกีข้ามทุ่งแล้วจำนวนหนึ่งคนต่อหนึ่งเพศ จากโควตาขั้นพื้นฐาน หลังจากสิ้นสุดการแข่งขันฟีไอเอสครอสคันทรีเวิลด์คัพ 2024–25 ประเทศกรีซได้รับโควตาเพิ่มเติมสำหรับนักกีฬาหญิงอีกหนึ่งคน
คิม ย็อง-นัม

คิม ย็อง-นัม (เกาหลี: ; เกิด 4 กุมภาพันธ์ ค.ศ. 1928) เป็นนักการเมืองชาวเกาหลีเหนือเกษียณอายุผู้ซึ่งดำรงตำแหน่งประธานคณะผู้บริหารสูงสุดสมัชชาประชาชนสูงสุดของเกาหลีเหนือ ตั้งแต่ ค.ศ. 1998 ถึง 2019 เนื่องจากดำรงตำแหน่งนี้ เขาจึงได้รับการพิจารณาให้เป็นประมุขแห่งรัฐของเกาหลีเหนือ รัฐธรรมนูญของประเทศได้รับการแก้ไขเมื่อเขาออกจากตำแหน่งใน ค.ศ. 2019 เพื่อโอนตำแหน่งนี้ไปยังประธานคณะกรรมการกิจการแห่งรัฐ คิม จ็อง-อึน ก่อนหน้านี้เขาดำรงตำแหน่งรัฐมนตรีว่าการกระทรวงการต่างประเทศตั้งแต่ ค.ศ. 1983 ถึง 1998 เขาได้รับเลือกเป็นสมาชิกคณะผู้บริหารสูงสุดกรมการเมืองพรรคแรงงานเกาหลี (WPK) ใน ค.ศ. 2010
หวัง ฉุน

หวัง ฉุน  เป็นนักลงทุนและผู้ประกอบการคริปโทเคอร์เรนซีเชื้อสายจีน สัญชาติมอลตา
ประวัติ.
หวังเกิดที่เทียนจิน ประเทศจีน ต่อมาได้ย้ายไปพำนักที่ประเทศไทยในปี ค.ศ. 2015 จากนั้นได้ย้ายไปยังเกาหลีใต้ เขาได้รับสัญชาติมอลตาตั้งแต่เดือนสิงหาคม ค.ศ. 2023 และได้รับสัญชาติเซนต์คิตส์และเนวิสตั้งแต่ปี ค.ศ. 2017
การขุดบิตคอยน์.
ในปี ค.ศ. 2013 หวังร่วมก่อตั้ง F2Pool ซึ่งเป็นหนึ่งในพูลการขุดบิตคอยน์กลุ่มแรกในประเทศจีน และเป็นหนึ่งในพูลขุดที่ใหญ่ที่สุดในโลก
การเดินทางสู่อวกาศส่วนตัว.
เมื่อวันที่ 31 มีนาคม (1 เมษายน ตามเวลา UTC) ค.ศ. 2025 ภารกิจ Fram2 ของยานอวกาศครูว์ดรากอนได้ถูกปล่อยขึ้นสู่อวกาศได้สำเร็จ เป็นเที่ยวบินมนุษย์เที่ยวแรกที่เข้าสู่วงโคจรขั้วโลกแบบวงโคจรถอยหลัง กล่าวคือ เดินทางข้ามผ่านขั้วโลกของโลก ภารกิจนี้ใช้เวลาทั้งสิ้น 3.5 วัน สิ้นสุดในวันที่ 4 เมษายน ค.ศ. 2025 เวลา 16:19:28 UTC (เวลา 9:19:28 น. ตามเวลา PDT ซึ่งเป็นเวลาท้องถิ่นของจุดลงจอด) นับเป็นการลงน้ำบริเวณมหาสมุทรแปซิฟิกครั้งแรกของยานครูว์ดรากอน
Fram2 ได้รับการสนับสนุนทางการเงินจากภาคเอกชนและมี หวัง ชุน เป็นผู้บัญชาการ โดยดำเนินการโดยบริษัทสเปซเอ็กซ์ผ่านยานครูว์ดรากอน นอกเหนือจาก หวัง แล้ว ยังมีพลเรือนอีกสามคนร่วมเดินทาง ได้แก่ แจนนิคเกอ มิกเกลเซิน, ราเบีย โรคเกอ และ อีริก ฟิลิปส์
ประเทศออสเตรียในโอลิมปิกฤดูหนาว 2026

ประเทศออสเตรีย จะเข้าร่วมแข่งขันกีฬาโอลิมปิกฤดูหนาว 2026 ณ มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026
ผู้เข้าแข่งขัน.
รายชื่อต่อไปนี้แสดงจำนวนผู้เข้าแข่งขันในแต่ละชนิดกีฬาหรือสาขาที่เข้าร่วมการแข่งขันในครั้งนี้
กีฬาสกีลงเขา.
ออสเตรียได้โควต้าพื้นฐานสำหรับนักกีฬาสกีลงเขา 1 คนในประเภทชาย และ 1 คนในประเภทหญิงแล้ว
กีฬาทวิกีฬาฤดูหนาว.
ออสเตรียได้สิทธิ์ส่งนักกีฬาทวิกีฬาฤดูหนาว 5 คนในประเภทหญิง และ 4 คนในประเภทชาย ผ่านคะแนนสะสมในกีฬาทวิกีฬาฤดูหนาวเวิลด์คัพ 2024–25
ประเทศออสเตรเลียในโอลิมปิกฤดูหนาว 2026

ประเทศออสเตรเลียจะเข้าร่วมแข่งขันโอลิมปิกฤดูหนาว 2026 ซึ่งจะจัดขึ้นที่มิลานและกอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026
ผู้เข้าแข่งขัน.
รายการต่อไปนี้แสดงจำนวนผู้เข้าแข่งขันที่เข้าร่วมการแข่งขันตามชนิดกีฬา/สาขา
กีฬาสกีลงเขา.
ออสเตรเลียผ่านการคัดเลือกนักกีฬาสกีลงเขาชาย 1 คน และหญิง 1 คน จากโควตาขั้นพื้นฐานแล้ว
กีฬาสกีข้ามทุ่ง.
ออสเตรเลียผ่านการคัดเลือกนักกีฬาสกีข้ามทุ่งชาย 1 คน และหญิง 1 คน จากโควตาขั้นพื้นฐานแล้ว หลังจากจบฟีไอเอสครอสคันทรีเวิลด์คัพ 2024–25 ออสเตรเลียได้รับโควตาเพิ่มอีก 3 คนในประเภทหญิง และ 2 คนในประเภทชาย
ประเทศอาร์เจนตินาในโอลิมปิกฤดูหนาว 2026

ประเทศอาร์เจนตินา จะเข้าร่วมการแข่งขันโอลิมปิกฤดูหนาว 2026 ซึ่งจัดขึ้นที่มิลาน และ กอร์ตีนาดัมเปซโซ ในประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026
ผู้เข้าแข่งขัน.
ต่อไปนี้เป็นจำนวนผู้เข้าแข่งขันที่เข้าร่วมในแต่ละชนิดกีฬา/สาขากีฬาในการแข่งขันครั้งนี้
กีฬาสกีลงเขา.
อาร์เจนตินา ได้รับสิทธิ์พื้นฐานในการเข้าร่วมแข่งขันกีฬาสกีลงเขา จำนวน 1 คน สำหรับนักกีฬาหญิง และ 1 คน สำหรับนักกีฬาชาย แล้วในขณะนี้
กีฬาสกีข้ามทุ่ง.
อาร์เจนตินา ได้รับสิทธิ์พื้นฐานในการเข้าร่วมแข่งขันกีฬาสกีข้ามทุ่ง จำนวน 1 คน สำหรับนักกีฬาหญิง และ 1 คน สำหรับนักกีฬาชาย แล้วในขณะนี้ หลังจากจบฤดูกาลฟิสครอสคันทรีเวิลด์คัพ 2024–25 อาร์เจนตินาได้รับสิทธิ์เพิ่มเติมอีก 1 คน สำหรับนักกีฬาหญิง และ 1 คน สำหรับนักกีฬาชาย
ดัชเชสมาธิลด์ ลูโดวิกาในบาวาเรีย

ดัชเชสมาธิลด์ ลูโดวิกาในบาวาเรีย หรือ เจ้าหญิงมาธิลด์ ลูโดวิกาแห่งบูร์บง-ซิซิลีทั้งสอง เคาน์เตสแห่งทรานี พระชายา (พระนามเต็ม: มาธิลด์ ลูโดวิกา; 30 กันยายน พ.ศ. 2386 – 18 มิถุนายน พ.ศ. 2468) ทรงเป็น 1 ในพระพี่น้องของ จักรพรรดินีเอลีซาเบ็ทแห่งออสเตรีย
พระประวัติ.
ดัชเชสมาธิลด์ ลูโดวิกา ประสูติเมื่อวันที่ 30 กันยายน พ.ศ. 2386 พระบิดาคือ ดยุกมัคซีมีลีอาน โยเซ็ฟในบาวาเรีย พระมารดาคือ เจ้าหญิงลูโดวีกาแห่งบาวาเรีย พระมารดาทรงเป็นพระราชธิดาใน พระเจ้ามัคซีมีลีอานที่ 1 โยเซ็ฟ แห่งบาวาเรีย ทั้งยังเป็นพระน้องนางเธอใน จักรพรรดินีเอลีซาเบ็ทแห่งออสเตรีย 
เสกสมรส.
พระองค์ทรงเสกสมรสเมื่อวันที่ 5 มิถุนายน พ.ศ. 2404 กับเจ้าชายหลุยส์ เคานค์แห่งทรานี โดยขณะนั้น พระองค์ทรงมีพระชันษา 17 ปี และพระสวามีมีพระชันษา 22 ปี โดยมีพระธิดาเพียงพระองค์เดียวคือ
บรรณานกุรม.
<templatestyles src="Refbegin/styles.css" />
อีสา

อีสา หรือ อีสา-รวีช่วงโชติ เป็นละครโทรทัศน์ไทยแนวจินตนิยม พีเรียด ผลิตโดยบริษัท เดอะ วัน เอ็นเตอร์ไพรส์ (เอ็กแซ็กท์-ซีนริโอ) ถูกนำมาสร้างใหม่เป็นครั้งที่ 6 ครั้งแรกออกอากาศทาง ช่อง 4 บางขุนพรหม ในปี 2514 และ 2517 ต่อมาที่ช่อง 9 เอ็มคอตเอชดี ในปี พ.ศ. 2525 และช่อง 7 เอชดี ในปี พ.ศ. 2531 และ พ.ศ. 2541 กำกับโดยสันต์ ศรีแก้วหล่อ และเขียนบทโดยศิริลักษณ์ ศรีสุคนธ์ นำแสดงโดยวรนุช ภิรมย์ภักดี, ณวัฒน์ กุลรัตนรักษ์, สินจัย เปล่งพานิช และปฏิภาณ ปฐวีกานต์ ออกอากาศทางททบ.5 ทุกวันจันทร์ถึงวันพฤหัสบดี ตั้งแต่วันที่ 12 ธันวาคม พ.ศ. 2556 ถึง 23 เมษายน พ.ศ. 2557
นอกจากเรื่องนี้ จะคล้ายกับเรื่อง ทองเนื้อเก้า ทางช่อง 3 ที่ออนแอร์ปีเดียวกัน
งานสร้าง.
ละครเรื่องอีสา-รวีช่วงโชติได้เริ่มถ่ายทำอย่างเป็นทางการเมื่อวันที่ 25 กรกฎาคม พ.ศ. 2556
ภาณุวัฒน์ โสประดิษฐ

ภาณุวัฒน์ โสประดิษฐ (เกิดวันที่ 29 สิงหาคม พ.ศ. 2544) ชื่อเล่น มอส เป็นนักแสดงชายชาวไทยภายใต้สังกัดสตาร์ฮันเตอร์ สำเร็จการศึกษาจากมหาวิทยาลัยกรุงเทพ ในปี พ.ศ. 2567 ผลงานที่โดดเด่นของเขาได้แก่ "มังกรกินใหญ่" และ "เพียงชลาลัย"
ประวัติ.
ภาณุวัฒน์เกิดเมื่อวันที่ 29 สิงหาคม พ.ศ. 2544 หลังจากสำเร็จการศึกษาระดับมัธยมศึกษาตอนปลาย เขาได้ศึกษาต่อในระดับปริญญาตรี ในสาขาวิทยุกระจายเสียง วิทยุโทรทัศน์และการผลิตสื่อสตรีมมิงที่คณะนิเทศศาสตร์ มหาวิทยาลัยกรุงเทพ
ก้าวเข้าสู่วงการ.
พ.ศ. 2565.
ภาณุวัฒน์แสดงละครเรื่องแรกในละครซีรีส์แนวจินตนิยม ยาโออิ เรื่อง "มังกรกินใหญ่" ร่วมกับมณฑป เหมตาล
พ.ศ. 2566 ถึง ปัจจุบัน.
ภาณุวัฒน์รับบทเป็น จุง พระเอกในละครซีรีส์เรื่อง "คลับฟรายเดย์เดอะซีรีส์ 15 รักนี้ไม่มีลืม"
ในเดือนเมษายนปีเดียวกันนั้น สตาร์ฮันเตอร์ได้ประกาศในงานแถลงข่าวว่า ภาณุวัฒน์ จะแสดงในละครเรื่องใหม่เรื่อง "เพียงชลาลัย" และ "มังกรกินใหญ่" เวอร์ชั่นภาพยนตร์ร่วมกับ มณฑป เหมตาล
ในเดือนตุลาคมของปีเดียวกัน เขาได้แสดงนำในมินิซีรีส์เรื่อง "Y Journey" ในตอน "Let's Say a Lover"
ในวันที่ 15 มิถุนายน พ.ศ. 2567 ละครซีรีส์เรื่อง “เพียงชลาลัย” ออกอากาศตอนแรก
เมื่อวันที่ 31 กรกฎาคม ปีเดียวกัน วง "เดอะ ดราก้อน" ของภาณุวัฒน์ (สมาชิกได้แก่ มณฑป เหมตาล, เตชพัฒน์ พิณรัตน์, วัชรานนท์ สีเดือน, บวร คงแนวดี, รัฐศาสตร์ บุตรวงศ์) ได้ออกซิงเกิลที่มีชื่อว่า "Can't Stop Me Loving You"
อรรคสิทธิ์ เตียตระกูล

อรรคสิทธิ์ เตียตระกูล หรือ โค้ชเอ้ เป็นนักกีฬาขี่ม้าทีมชาติไทย ผู้ได้รับรางวัลเหรียญทองซีเกมส์ รวมถึงเป็นผู้ฝึกสอนนักกีฬาขี่ม้าทีมชาติไทย ทั้งสายลับ เลิศรัตนชัย และเสียงซอ เลิศรัตนชัย
ผลงาน.
ในฐานะนักกีฬาขี่ม้า.
พ.ศ. 2544 อรรคสิทธิ์ เตียตระกูล ได้รับเหรียญทองจากการแข่งกีฬาขี่ม้าอีเวนติงประเภททีมในซีเกมส์ 2001 ที่กัวลาลัมเปอร์ ประเทศมาเลเซีย และต่อมา เมื่อ พ.ศ. 2550 เขาได้รับเลือกให้เป็นหนึ่งในตัวแทนทีมชาติไทย เพื่อเข้าร่วมการแข่งกีฬาขี่ม้ากระโดดข้ามเครื่องกีดขวางในซีเกมส์ 2007
ในฐานะผู้ฝึกสอน.
อรรคสิทธิ์ เตียตระกูล เป็นผู้รับช่วงต่อจากพงศ์สิรี บรรลือวงศ์ (อดีตนักขี่ม้าทีมชาติไทยคนแรกที่ได้แข่งโอลิมปิก) ในการทำหน้าที่ผู้ฝึกสอนให้แก่สายลับ เลิศรัตนชัย นักกีฬาขี่ม้าทีมชาติไทย รวมถึงเป็นผู้ฝึกสอนให้แก่เสียงซอ เลิศรัตนชัย ที่ประสบความสำเร็จในระดับประเทศและระดับนานาชาติหลายรายการ
การเลือกตั้งนายกองค์การบริหารส่วนจังหวัดชลบุรี พ.ศ. 2568

การเลือกตั้งนายกองค์การบริหารส่วนจังหวัดชลบุรี พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดชลบุรี พ.ศ. 2568
ผู้สมัคร.
หมายเลข : 1 วิทยา คุณปลื้ม.
อดีตนายกองค์การบริหารส่วนจังหวัดชลบุรี 4 สมัย น้องชายของ สนธยา คุณปลื้ม อดีตสส.ชลบุรี หลายสมัย ปัจจุบันเป็นสมาชิกพรรคเพื่อไทย สังกัดกลุ่มเรารักชลบุรี
หมายเลข : 2 ชุดาภัค วสุเนตรกุล.
ครูสอนโยคะ สังกัด พรรคประชาชน
หมายเลข : 3 ประมวล เอมเปีย.
อดีต สส.ชลบุรี พรรคประชาธิปัตย์ (พ.ศ. 2550) และอดีตสมาชิก พรรคพลังประชารัฐ ลงสมัครในนามกลุ่มชลบุรีแบบใหม่
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">วิทยา</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">62.35%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชุดาภัค</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">31.11%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประมวล</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">6.54%</td>
</tr>
</table>
</td></tr></table>
วัดป่าเลไลยก์ (จังหวัดพิษณุโลก)

วัดป่าเลไลยก์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านกร่าง อำเภอเมืองพิษณุโลก จังหวัดพิษณุโลก
วัดป่าเลไลยก์ สร้างขึ้นมานานแต่ภายหลังกลายเป็นวัดร้าง จนพระครู ปัญญาคุณโกวิท (หลวงพ่อคำภู ปัญญาธโร) ได้ดำเนินการขอให้กระทรวงศึกษาธิการประกาศยกสภาพจากวัดร้างขึ้นเป็นวัดมีพระสงฆ์ ตั้งแต่วันที่ 7 กันยายน พ.ศ. 2524 เดิมมีเนื้อที่ 77 ไร่ 1 งาน 28 ตารางวา ได้ถูกชลประทานตัดไปสองแปลง เป็นเนื้อที่ 31 ไร่ 3 งาน 58 ตารางวา คงเหลือที่ดินทั้งหมด 45 ไร่ 3 งาน 78 ตารางวา วัดได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2529
อาคารเสนาสนะมีศาลาการเปรียญกว้าง 13 เมตร ยาว 15 เมตร สร้างเมื่อ พ.ศ. 2523 กุฏิสงฆ์จำนวน 6 หลัง เป็นอาคารไม้ ปูชนียวัตถุมีพระประธานที่ศาลาการเปรียญเป็นปูนปั้น 2 องค์
ไก่แม่ทัพจั่ว

ไก่แม่ทัพจั่ว (Zuǒ Zōngtáng jī) เป็นเมนูไก่ทอดแบบน้ำมันท่วมรสหวานเผ็ด
ชื่อ.
จานนี้ได้รับการตั้งชื่อย้อนหลังตามจั่ว จงถัง (1812–1885) รัฐบุรุษและผู้นำทางทหารสมัยราชวงศ์ชิงจากมณฑลหูหนาน เชฟ Eileen Yin-Fei Lo คาดการณ์ว่าชื่อ "จงถัง" ไม่ได้อ้างถึงจั่ว จงถัง แต่เป็นการอ้างคำพ้องเสียง "จงถัง" (宗堂) ที่หมายถึง "หอบรรพบุรุษ" จานนี้ยังมีชื่ออื่นอีกหลายชื่อ โดยส่วนใหญ่เปลี่ยนจากคำว่าจั่ว (Tso) ไปเป็นนามสกุลอื่น#เปลี่ยนทาง 
หมายเหตุ.
<templatestyles src="Reflist/styles.css" />
โรซี (อัลบั้มโรเซ)

โรซี  เป็นสตูดิโออัลบั้มเดี่ยวชุดแรกของ โรเซ นักร้องชาวนิวซีแลนด์และเกาหลีใต้ ออกจำหน่ายเมื่อวันที่ 6 ธันวาคม ค.ศ. 2024 ผ่านเดอะแบล็กเลเบิล และแอตแลนติกเรเคิดส์ อัลบั้มนี้ถือเป็นผลงานเดี่ยวชุดแรกของโรเซหลังออกจากวายจีเอนเตอร์เทนเมนต์และอินเตอร์สโคปเรเคิดส์ในปี 2023 โรเซได้ประพันธ์เพลงและร่วมผลิตกับศิลปินมากมาย รวมถึงบรูโน มาส์, คาร์เตอร์ แลง และโอเมอร์ เฟดี อัลบั้มนี้ได้รับการออกแบบให้เป็นอัลบั้มป็อป 12 เพลงที่สำรวจรูปแบบแนวป็อปพังก์และออลเทอร์นาทิฟป็อป ขณะเดียวกันก็ผสมผสานองค์ประกอบของอาร์แอนด์บีในยุค 90 ซินท์ป็อป และบัลลาด เนื้อหาของอัลบั้มนี้พาสำรวจชื่อเสียงและความอกหักของเธอในช่วงวัย 20
อัลบั้ม"โรซี"ได้รับคำวิจารณ์ในเชิงบวกจากนักวิจารณ์ โดยนักวิจารณ์ส่วนใหญ่ชื่นชมอัลบั้มนี้ว่ามีความลึกซึ้งทางอารมณ์ การประพันธ์เพลงที่แข็งแกร่ง และเสียงป็อปที่หลากหลาย เมื่อออกวางจำหน่าย อัลบั้มนี้เปิดตัวที่อันดับสามบนชาร์ต"บิลบอร์ด" 200 สามารถจำหน่ายได้มากกว่า 100,000 ชุดในสัปดาห์แรก และได้รับการบันทึกสถิติโลกกินเนสส์ในฐานะอัลบั้มของศิลปินเดี่ยวหญิงเคป็อปที่ติดอันดับสูงสุดในชาร์ต นอกจากนี้ อัลบั้มนี้ยังติด 10 อันดับสูงสุดในประเทศต่าง ๆ เช่น ออสเตรเลีย แคนาดา เยอรมนี ญี่ปุ่น นิวซีแลนด์ เกาหลีใต้ และสหราชอาณาจักร ได้รับการรับรองระดับดับเบิลแพลตินัมจากสมาคมคอนเทนต์เพลงเกาหลี (KMCA) สำหรับการจำหน่ายได้ 500,000 ชุด รวมถึงระดับโกลด์จากเรเคิดมิวสิกเอ็นซี (RMNZ) และมิวสิกแคนาดา
ซิงเกิลสามเพลงที่สนับสนุนอัลบั้มนี้ "Apt." ซึ่งเป็นผลงานร่วมกันระหว่างโรเซและมาส์ ได้ถูกวางจำหน่ายออกมาเป็นซิงเกิลนำของอัลบั้มที่ประสบความสำเร็จในด้านเชิงพาณิชย์ โดยขึ้นถึงอันดับ 1 ในชาร์ต"บิลบอร์ด"โกลบอล 200 และขึ้นสู่อันดับหนึ่งในชาร์ตของประเทศต่าง ๆ รวมถึงเกาหลีใต้ ออสเตรเลีย แคนาดา ญี่ปุ่น และนิวซีแลนด์ ขณะที่ขึ้นถึงสามอันดับแรกในสหรัฐและสหราชอาณาจักร ตามมาด้วยซิงเกิล "Number One Girl" และ "Toxic Till the End" ซึ่งซิงเกิลหลังขึ้นถึงอันดับ 4 ในเกาหลีใต้ และอันดับ 6 ใน"บิลบอร์ด"โกลบอล 200 ที่ไม่รวมสหรัฐ
รายชื่อเพลง.
หมายเหตุ
ชาร์ต.
<templatestyles src="Col-begin/styles.css"/>
รูบี (อัลบั้มเจนนี)

รูบี  เป็นสตูดิโออัลบั้มเดี่ยวชุดแรกของเจนนี นักร้องและแร็ปเปอร์ชาวเกาหลีใต้ วางจำหน่ายเมื่อวันที่ 7 มีนาคม ค.ศ. 2025 โดยออดอาเทลิเยร์และโคลัมเบียเรเคิดส์ อัลบั้มนี้ถือเป็นผลงานเดี่ยวชุดแรกของเจนนีหลังออกจากวายจีเอนเตอร์เทนเมนต์และอินเตอร์สโคปเรเคิดส์ในปี 2023 เจนนีประพันธ์และร่วมผลิตอัลบั้มร่วมกับศิลปินมากมาย รวมถึงเอล กินโช, ดิปโล และไมก์วิลเมดอิต อัลบั้มนี้ประกอบด้วย 15 เพลง โดยมีศิลปินร่วมงานกับไชล์ดิช แกมบิโน, โดชี, ดอมินิก ไฟก์, เอฟเคเจ, ดัว ลีปา และคาลี อุชิส อัลบั้มนี้มีแนวเพลงต่าง ๆ เช่น ป็อป ฮิปฮอป และอาร์แอนด์บี โดยมีเนื้อหาเกี่ยวกับความสัมพันธ์ อิทธิพล และความสำเร็จของเจนนี
อัลบั้ม"รูบี"ได้รับคำวิจารณ์ในเชิงบวกจากนักวิจารณ์โดยทั่วไป โดยคำชมเชยนั้นมอบให้กับความสามารถรอบด้าน การแสดง และความมีชีวิตชีวาของเจนนีในฐานะศิลปินเดี่ยว รวมถึงความสอดคล้องและลักษณะการทดลองของอัลบั้ม เมื่อวางจำหน่ายอัลบั้มนี้สามารถขายได้มากกว่าหนึ่งล้านชุดทั่วโลกและเปิดตัวในสิบอันดับแรกในกว่า 19 ประเทศ รวมถึงออสเตรเลีย ฝรั่งเศส เยอรมนี เนเธอร์แลนด์ นิวซีแลนด์ เกาหลีใต้ และสหรัฐ อัลบั้ม"รูบี"สามารถขายได้มากกว่า 660,000 ชุดของสัปดาห์แรกในเกาหลีใต้ ซึ่งถือเป็นยอดจำหน่ายอัลบั้มสัปดาห์แรกสูงที่สุดสำหรับศิลปินเดี่ยวหญิงของวงการเคป็อปในปี 2025 นอกจากนี้ยังเปิดตัวที่อันดับสามในชาร์ตอัลบั้มของสหราชอาณาจักร กลายเป็นอัลบั้มของศิลปินเดี่ยวหญิงของวงการเคป็อปที่ติดอันดับสูงสุด และเสมอกับอัลบั้มของศิลปินเดี่ยวเคป็อปที่ติดอันดับสูงสุดโดยรวม
อัลบั้มนี้ได้รับการสนับสนุนโดยซิงเกิล 5 เพลง ได้แก่ "Mantra" "Love Hangover" "ExtraL" "Like Jennie" และ "Handlebars" "Mantra" โดยซิงเกิล "Like Jennie" ขึ้นถึงห้าอันดับแรกของ"บิลบอร์ด"โกลบอล 200 และเซอร์เคิลดิจิทัลชาร์ตของเกาหลีใต้ และขึ้นถึงอันดับสูงสุดของชาร์ตในหลายประเทศ ในขณะที่ซิงเกิลทั้งหมดขึ้นถึง 30 อันดับแรกของโกลบอล 200 และเข้าสู่"บิลบอร์ด"ฮอต 100 ของสหรัฐ ในการประชาสัมพันธ์อัลบั้มนี้ เจนนีได้เข้าร่วมรูบีเอ็กซ์พีเรียนซ์ซึ่งเป็นการแสดงแบบใกล้ชิด 5 รอบใน 4 เมือง เริ่มตั้งแต่วันที่ 6 มีนาคม และแสดงในเทศกาลดนตรีและศิลปะโคเชลลาแวลลีย์
รายชื่อเพลง.
หมายเหตุ
โฮคชติฟท์

ในจักรวรรดิโรมันอันศักดิ์สิทธิ์ คำภาษาเยอรมันคำว่า โฮคชติฟท์ (พหูพจน์: "Hochstifte") หมายถึง ดินแดนที่ปกครองโดยมุขนายกหรือพระสังฆราชในฐานะเจ้าชาย (เจ้าชายมุขนายก) ซึ่งแตกต่างจากมุขมณฑลหรือสังฆมณฑลที่มักจะมีขนาดใหญ่กว่าและพระสังฆราชมีอำนาจเฉพาะในด้านจิตวิญญาณเท่านั้น
คำว่า “ราชรัฐมุขนายก” (หรือบางครั้งก็ใช้เพียง "Bistum") และ “รัฐศาสนจักร”  เป็นคำที่ใช้แทนความหมายเดียวกับคำว่า "Hochstift" และยังมีคำอื่น ๆ เช่น
ประวัติศาสตร์.
ดินแดนโฮคชติฟท์ส่วนใหญ่ได้รับการจัดตั้งขึ้นในสมัยกลางโดยได้มาจากการบริจาคโดยกษัตริย์หรือจักรพรรดิ, การยกมรดกโดยขุนนางท้องถิ่นหรือการซื้อดินแดนเหล่านั้น โดยทั่วไปแล้วดินแดนโฮคชติฟท์มักประกอบด้วยพื้นที่ที่ไม่ได้ติดกันทั้งหมดแม้กระทั่งบางส่วนอาจอยู่นอกเขตมุขมณฑลของพระสังฆราช ในขณะที่มุขมณฑล คือ เขตปกครองด้านจิตวิญญาณ ดินแดนโฮคชติฟท์หรือราชรัฐมุขนายก คือ เขตปกครองแบบฆราวาสที่มีสถานะเป็นดินแดนศักดินาแคว้นหนึ่งซึ่งตั้งขึ้นและมอบให้โดยจักรพรรดิโรมันอันศักดิ์สิทธิ์ โดยพระสังฆราชในการปกครองนี้จึงมีบทบาทสองทาง คือ ทางศาสนา (ecclesiastical) และทางโลก (secular) ซึ่งต้องอยู่ภายใต้กฎหมายสองระบบและเขตอำนาจศาลสองแบบ ความสัมพันธ์ระหว่างสองบทบาทนี้ ถูกกำหนดขึ้นบางส่วนโดยสนธิสัญญาแวมส์ ค.ศ. 1122 โฮคชติฟท์จำนวนมากก่อตั้งขึ้นในป ค.ศ. 1180 ภายหลังจากการแบ่งแยกบางส่วนของดัชชีซัคเซิน 
เจ้าชายมุขนายก (Prince-Bishop) ซึ่งได้รับการเลือกตั้งโดยคณะนักบวชของอาสนวิหาร (cathedral chapter) มักมาจากตระกูลขุนนางชั้นสูงและมักจะได้รับ สถานะอิสระต่อจักรพรรดิอำนาจอธิปไตยซึ่งประมุขขึ้นโดยตรงต่อจักรพรรดิ ทำให้มุขนายกมีอำนาจปกครองรัฐของตนเทียบเท่ากับยศเจ้าชายทางฆราวาส เช่น ดยุก หรือ มาร์คกราฟ และยังมีที่นั่งและสิทธิออกเสียงในสภาจักรวรรดิ (Imperial Diet)
ราชรัฐมุขนายกถึงจุดสูงสุดในช่วงปลายยุคกลางโดยมีจำนวนมากกว่า 40 แห่ง แต่จำนวนราชรัฐมุขนายก (รวมถึงราชรัฐอัครมุขนายกด้วย) ลดลงเหลือเพียง 26 แห่งในช่วงปลายคริสต์ศตวรรษที่ 18 ไม่มีราชรัฐมุขนายกแห่งใหม่ถูกจัดตั้งขึ้นนานเกือบ 400 ปี ระหว่างการประกาศสารตราทอง ค.ศ. 1356 จนถึงการเปลี่ยนสถานะอารามหลวงฟุลดา (Princely Abbey of Fulda) ขึ้นเป็นมุขมณฑลใน ค.ศ. 1752 โฮคชติฟท์ทั้งหมดที่เหลืออยู่ถูกยึดและถูกทำให้เป็นฆราวาส (secularized) ในช่วงสงครามนโปเลียนในต้นคริสต์คริสต์ศตวรรษที่ 19 และไม่มีโฮคชติฟท์เหลืออยู่เมื่อจักรวรรดิโรมันอันศักดิ์สิทธิ์ล่มสลายใน ค.ศ. 1806 ยกเว้นเพียงเบรสเลา (Breslau) ซึ่งอำนาจทางการเมืองที่เหลืออยู่ถูกปรัสเซียยกเลิกใน ค.ศ. 1810
รายชื่อ"โฮคชติฟท์".
วันที่เริ่มต้นที่แสดงไว้ด้านล่าง คือวันที่มีหลักฐานครั้งแรกเกี่ยวกับการได้มาซึ่งอำนาจในการปกครองดินแดน ซึ่งโดยมากแล้วจะเกิดขึ้นภายหลังจากการก่อตั้งมุขมณฑลจริง ๆ เป็นระยะเวลานานพอสมควร
ราชรัฐมุขนายก.
มุขมณฑลบางแห่งในออสเตรียแลบาวาเรีย เช่น มุขมณฑลคีมเซ, มุขมณฑลเกอร์ก์, มุขมณฑลลาวานต์และมุขมณฑลเซคเกา ไม่มีอำนาจปกครองดินแดนจึงไม่ถูกรวมอยู่ในรายชื่อถึงแม้ว่าจะเคยเข้าร่วมประชุมสภาจักรวรรดิก็ตาม
การเลือกตั้งนายกองค์การบริหารส่วนจังหวัดฉะเชิงเทรา พ.ศ. 2568

การเลือกตั้งนายกองค์การบริหารส่วนจังหวัดฉะเชิงเทรา พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดฉะเชิงเทรา พ.ศ. 2568
สืบเนื่องจาก กิตติ เป้าเปี่ยมทรัพย์ นายกองค์การบริหารส่วนจังหวัดฉะเชิงเทราได้ดำรงตำแหน่งจนครบวาระ
ผู้สมัคร.
หมายเลข : 1 กลยุทธ ฉายแสง.
ดีตนายกเทศมนตรีเมืองฉะเชิงเทรา น้องชาย จาตุรนต์ ฉายแสง ลงสมัครในนามกลุ่มรวมใจพัฒนา โดยมีการสนับสนุนจากตระกูลการเมืองจังหวัดฉะเชิงเทรา อาทิ ตระกูลฉายแสง, ตระกูลตันเจริญ, ตระกูลจารุสมบัติ, และตระกูลอัศวชัยโสภณ และยังมี กิตติ เป้าเปี่ยมทรัพย์ อดีตนายกองค์การบริหารส่วนจังหวัดฉะเชิงเทราอีกด้วย
หมายเลข : 2 พนธ์ มรุธพงษ์สาธร.
สมาชิกพรรคเพื่อไทย ลงสมัครในนามอิสระ
หมายเลข : 3 ธรรมชาติ พรมพิทักษ์.
อดีตผู้สมัคร สส.ฉะเชิงเทรา เขต 3 พรรครวมไทยสร้างชาติ และอดีตประธานสภาองค์การบริหารส่วนจังหวัดฉะเชิงเทรา สังกัดกลุ่มพลังธรรมชาติ
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">กลยุทธ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">60.59%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ธรรมชาติ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">24.39%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">พนธ์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">15.02%</td>
</tr>
</table>
</td></tr></table>
มารีอา อันนาแห่งบาวาเรีย สมเด็จพระราชินีแห่งซัคเซิน

มารีอา อันนาแห่งบาวาเรีย สมเด็จพระราชินีแห่งซัคเซิน (พระนามาภิไธย: มารีอา อันนา ลีโอพ็อลดีเนอ เอลีซาเบ็ท วิลเฮลมิเนอ; 27 มกราคม พ.ศ. 2348 - 13 กันยายน พ.ศ. 2420) ทรงเป็นเจ้าฟ้าหญิงแห่งบาวาเรีย และเป็น ทั้งยังเป็นพระมาตุจฉา (ป้าฝ่ายแม่) ในจักรพรรดินีเอลีซาเบ็ทแห่งออสเตรีย
พระราชประวัติ.
สมเด็จพระราชินีฯ เสด็จพระราชภพสมเมื่อปี พ.ศ. 2348 โดยมี พระเจ้ามัคซีมีลีอานที่ 1 โยเซ็ฟ แห่งบาวาเรีย และ พระนาง คาโรลีเนอแห่งบาเดิน เป็นสมเด็จพระราชบิดาและพระราชมารดา ทรงมีพระโสทรขนิษฐาฝาแฝด 1 พระองค์ คือ เจ้าหญิงโซฟีแห่งบาวาเรีย ผู้เป็นพระราชมารดาใน จักรพรรดิฟรันทซ์ โยเซ็ฟที่ 1 แห่งออสเตรีย กับ จักรพรรดิมัคซีมีลีอานที่ 1 แห่งเม็กซิโก นอกจากนี้ ยังทรงเป็นพระพี่นางเธอใน เจ้าหญิงลูโดวิกาแห่งบาวาเรีย พระราชมารดาของจักรพรรดินีเอลีซาเบ็ทแห่งออสเตรีย
อภิเษกสมรส.
พระองค์ทรงอภิเษกสมรสเมื่อวันที่ 24 เมษายน พ.ศ. 2376 กับ พระเจ้าฟรีดริช เอากุสท์ที่ 2 แห่งซัคเซิน แตทั้ง 2 ไม่มีพระราชบุตรด้วยกัน
คาร์ล ธีโอดอร์ ดยุกในบาวาเรีย

คาร์ล ธีโอดอร์ ดยุกในบาวาเรีย (พระนามเต็ม: คาร์ล ธ๊โอดอร์; 9 สิงหาคม พ.ศ. 2382 – 30 พฤศจิกายน พ.ศ. 2452) ทรงเป็นดยุกในบาวาเรีย และทรงเป็นพระราชบิดาใน เอลีซาเบ็ทแห่งบาวาเรีย สมเด็จพระราชินีแห่งเบลเยียม และพระโสทรานุชาพระองค์โปรดใน จักรพรรดินีเอลีซาเบ็ทแห่งออสเตรีย
พระประวัติ.
พระองค์ประสูติเมื่อปี พ.ศ. 2382 เป็นพระโอรสของ ดยุกมัคซีมีลีอาน โยเซ็ฟในบาวาเรีย กับ เจ้าหญิงลูโดวีกาแห่งบาวาเรีย เป็นพระราชนัดดา (หลานตา) ในพระเจ้ามัคซีมีลีอานที่ 1 โยเซ็ฟ แห่งบาวาเรีย เมื่อพระชันษา 14 ปี ทรงเข้าร่วมกองทัพบาวาเรีย ในปี พ.ศ. 2409 ทรงร่วมต่อสู้ในสงครามออสเตรีย-ปรัสเซีย เมื่อทรงออกจากราชการ ทรงได้เข้าเรียนที่มหาวิทยาลัยลูทวิช-มัคซีมีลีอานแห่งมิวนิก โดยทรงศึกษาปรัชญา กฎหมาย เศรษฐศาสตร์ และการแพทย์ 
ในปี พ.ศ. 2413 การศึกษาของพระองค์ต้องหยุดชะงักลงเนื่องจากสงครามฝรั่งเศส-ปรัสเซีย ซึ่งทรงทำหน้าที่เป็นพันเอกของกองทหารม้าเบาบาวาเรียที่ 3 หลังสงคราม ทรงกลับมาเรียนต่อ ในปี พ.ศ. 2415 ทรงได้รับการเสนอพระนามให้เป็นแพทย์กิตติมศักดิ์จากมหาวิยาลัยฯ ในปีถัดมา ทรงสำเร็จการศึกษา จากนั้น ทรงได้ศึกษาจักษุวิทยา 
ในปี พ.ศ. 2520 ทรงเริ่มทรงงานในฐานะนายแพทย์ โดยทรงได้รับแรงสนับสนุนอย่างเต็มกำลังจาก เจ้าหญิงโซฟีแห่งซัคเซิน พระชายา ในปี พ.ศ. 2423 ทรงเปิดคลินิกตาในปราสาทของพระองค์ ในปี พ.ศ. 2438 พระองค์ได้ก่อตั้ง Augenklinik Herzog Carl Theodor (ภาษาอังกฤษ: Duke Charles Theodore Eye Clinic) ในมิวนิก โดยคลินิกของพระองค์ยังคงเป็นคลินิกตาที่ได้รับความนิยมมากที่สุดแห่งหนึ่งในบาวาเรีย จนถึงปัจจุบัน ระหว่างปี พ.ศ. 2438 - พ.ศ. 2452 พระองค์ได้ทำการผ่าตัดต้อกระจกด้วยตนเองมากกว่า 5,000 ครั้ง รวมถึงรักษาโรคตาอื่นๆ อีกนับไม่ถ้วน
เสกสมรส.
พระองค์ทรงเสกสมรสครั้งแรกกับ เจ้าหญิงโซฟีแห่งซัคเซินเมื่อวันที่ 11 กุมภาพันธ์ พ.ศ. 2408 โดยงานเสกสมรสจัดขึ้น ณ เมืองเดรสเดิน มีพระธิดาร่วมกันเพียงพระองค์เดียว คือ
ต่อมาพระชายาพระองค์แรกสิ้นพระชนม์จากพระโรคประจำพระองค์ ดยุกคาร์ล ธีโอดอร์ จึงทรงเสกสมรสใหม่กับ อินฟันตามารีอา ฌูเซแห่งโปรตุเกส ผู้เป็นพระราชธิดาในพระเจ้ามีแกลแห่งโปรตุเกส เมื่อวันที่ 29 เมษายน พ.ศ. 2417 ทรงมีพระบุตร คือ
พระองค์สิ้นพระชนม์เนื่องจากปัญหาไต เมื่อวันที่ 30 พฤศจิกายน พ.ศ. 2452 สิริพระชันษา 70 ปี 
พระอนุสรณ์.
ภายหลังการสิ้นพระชนม์ชองพระองค์ พระเจ้าลูทวิชที่ 2 แห่งบาวาเรีย ทรงบรรยายความสัมพันธ์ที่ดีเอาไว้ดังนี้
<templatestyles src="แม่แบบ:คำพูด/style.css" />"ข้าพเจ้ารู้สึกว่าควรบอกท่านว่าข้าพเจ้าได้พบมิตรแท้และซื่อสัตย์คนหนึ่งซึ่งข้าพเจ้าเป็นเพื่อนเพียงคนเดียวของพระองค์ นั่นก็คือคาร์ล ธีโอดอร์ พระองค์เป็นที่เกลียดชังและเข้าใจผิดของแทบทุกคน แต่ข้าพเจ้ารู้จักพระองค์ดีกว่าและทราบว่าพระองค์มีจิตใจและจิตวิญญาณที่ดี เป็นเรื่องงดงามมากที่พระองค์มีมิตรแท้และเป็นที่รักซึ่งเราสามารถเกาะติดพระองค์ได้ในยามวิกฤตของชีวิตและสามารถแบ่งปันทุกสิ่งกับพระองค์ได้"
บรรณานุกรม.
<templatestyles src="Refbegin/styles.css" />
กฎหมายที่ดินไทย

กฎหมายที่ดินไทย เป็นกฎหมายเกี่ยวกับทรัพย์สินในประเทศไทย เริ่มจากมีพระบรมราชโองการ ประกาศ ออกโฉนดที่ดินในปี พ.ศ. 2444 เฉพาะกรรมสิทธิ์ในทรัพย์สินเท่านั้น กฎหมายที่ดินอย่างเป็นทางการฉบับแรกของไทยคือ พระราชบัญญัติการผังเมืองและผังชนบท พ.ศ. 2495 พระราชบัญญัติการผังเมือง พ.ศ. 2562 เป็นกฎหมายการผังเมืองในปัจจุบัน
พระบรมราชโองการ ประกาศ ออกโฉนดที่ดิน (2444).
สยามค่อย ๆ นำแนวคิดเรื่องกรรมสิทธิ์ในความหมายสมัยใหม่มาใช้ โดยเปลี่ยนจากระบบไพร่หรือแรงงานเกณฑ์ ซึ่งเป็นสิทธิในทรัพย์สินที่เป็นมนุษย์ มาเป็นสิทธิในทรัพย์สินที่ดิน การเลิกการทาสอย่างถูกกฎหมายตั้งแต่ปี พ.ศ. 2417 ถึง พ.ศ. 2448 วิกฤตการณ์ ร.ศ. 112 ในปี พ.ศ. 2436 แรงงานรับจ้างผู้อพยพชาวจีนในช่วงที่ยุโรปเข้ามาล่าอาณานิคมในเอเชียตะวันออกเฉียงใต้ ส่งผลให้มีกฎหมายโฉนดที่ดินฉบับแรกในประเทศไทย คือ พระบรมราชโองการ ประกาศ ออกโฉนดที่ดินในปี พ.ศ. 2444 เพื่อปกป้องสิทธิที่ดินเพื่อการเกษตร ทำให้ชนชั้นสูงในสยาม เช่น พระมหากษัตริย์และขุนนาง ยอมสละอำนาจเหนือมนุษย์ ทำให้ความสามารถในการควบคุมดินแดนรอบกรุงเทพฯ ก็ลดลงตามไป สถานะการถือครองที่ดินของชนชั้นนำเสื่อมถอยลงในเวลาต่อมา แต่พวกเขายังคงรักษาที่ดินที่ทรงคุณค่าที่สุดบางส่วนเอาไว้ หลังจากปี พ.ศ. 2452 การออกเอกสารสิทธิ์นอกเขตภาคกลางมีน้อยมากจนถึงทศวรรษที่ 1940
กล่าวถึงโฉนดที่ดินย้อนหลังไปถึงปี พ.ศ. 2348 ในกฎหมายตราสามดวง มาตรา 36 ในรูปแบบระบบภาษีที่ดิน พระมหากษัตริย์สามารถเวนคืนที่ดินกลับมาเป็นของพระองค์ได้ก่อนปี พ.ศ. 2444
ในปี พ.ศ. 2444 พระบาทสมเด็จพระจุลจอมเกล้าเจ้าอยู่หัวทรงมีพระบรมราชโองการให้กระทรวงเกษตราธิการรับผิดชอบจัดทำทะเบียนที่ดิน รอนัลด์ เวิร์ธี กิบลิน จากกรมแผนที่รับผิดชอบจัดทำแผนที่ พระยาประชาชีพบริบาลรับผิดชอบดำเนินการออกโฉนดที่ดิน เจ้าของที่ดินจะต้องชี้ให้เห็นเขตแดนที่ดินโดยใช้ระบบทอร์เรนส์ ซึ่งดำเนินการในออสเตรเลีย
แผนผังพระนคร (2471).
ความพยายามครั้งแรกในการจัดทำกฎหมายที่ดินของไทยเริ่มต้นขึ้นในปี พ.ศ. 2471 เมื่อพระบาทสมเด็จพระปกเกล้าเจ้าอยู่หัวทรงจัดตั้งคณะกรรมการ 7 คณะเพื่อศึกษาและจัดทำแผนผังพระนครในเขตพระนครในปัจจุบัน แต่ล้มเหลวเนื่องจากขาดความเชี่ยวชาญ
แผนกผังเมือง (2478).
สามปีหลังการปฏิวัติสยาม พ.ศ. 2475 ในปี พ.ศ. 2478 พระยาประกิตกลศาสตร์ หัวหน้าวิศวกร ได้ก่อตั้งแผนกผังเมืองในสังกัดกรมโยธาธิการซึ่งมีหลวงบุรกรรมโกวิทเป็นอธิบดี ในปี พ.ศ. 2480 แผนกผังเมืองได้เลื่อนสถานะเป็นกองผังเมืองในช่วงสั้น ๆ แต่ในปี พ.ศ. 2485 กองผังเมืองถูกลดสถานะกลับไปเป็นแผนก และเปลี่ยนเป็นแผนกเทคนิคและผังเมือง 
ในปี พ.ศ. 2487 ภายใต้การนำของนายปรีดี พนมยงค์ แผนกผังเมืองได้จัดตั้งขึ้นใหม่เป็นหน่วยงานในสังกัดกรมโยธาเทศบาล ซึ่งอยู่ภายใต้การกำกับของนายกรัฐมนตรี
หมายเหตุ.
<templatestyles src="Reflist/styles.css" />
การเลือกตั้งนายกองค์การบริหารส่วนจังหวัดบึงกาฬ พ.ศ. 2568

การเลือกตั้งนายกองค์การบริหารส่วนจังหวัดบึงกาฬ พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดบึงกาฬ พ.ศ. 2568
สืบเนื่องจาก แว่นฟ้า ทองศรี นายกองค์การบริหารส่วนจังหวัดบึงกาฬได้ลาออกจากตำแหน่ง เมื่อวันที่ 17 ธันวาคม พ.ศ. 2567
ผู้สมัคร.
หมายเลข : 1 ว่าที่ร้อยตรี ภูมิพันธ์ บุญมาตุ่น.
อดีตผู้สมัครนายกองค์การบริหารส่วนจังหวัดบึงกาฬ พ.ศ. 2563 สังกัด คณะก้าวหน้า ปัจจุบันสังกัด พรรคเพื่อไทย โดยได้รับการสนับสนุนจาก นิพนธ์ คนขยัน อดีตนายกองค์การบริหารส่วนจังหวัดบึงกาฬ
หมายเลข : 2 ฉัตราวุฒิ ทองสัมฤทธิ์.
ผู้อำนวยการสถานีวิทยุปางสมาเรดิโอ
หมายเลข : 3 แว่นฟ้า ทองศรี.
อดีตนายกองค์การบริหารส่วนจังหวัดบึงกาฬ (นามสกุลเดิม อนันตทัศน์) ภริยาของ ทรงศักดิ์ ทองศรี อดีตสส.บุรีรัมย์ หลายสมัย และมีบุตรีคือ ทยิดา ทองศรี ที่มีสามีคือ สยาม เพ็งทอง เป็นสส.บึงกาฬ เขต1 พรรคภูมิใจไทย สังกัดกลุ่มบึงกาฬบึงใจ
ประมวล พร้อมพงษ์

ประมวล พร้อมพงษ์ หรือ มวล พร้อมพงศ์ หรือ มวลหมู่ เป็นนามปากการ่วมของกลุ่มนักประพันธ์คำร้องกลุ่มแรกของบริษัท แกรมมี่ เอ็นเตอร์เทนเม้นท์ จำกัด ทั้งหมด 10 คน ประกอบด้วย นิติพงษ์ ห่อนาค, เขตต์อรัญ เลิศพิพัฒน์, ประชา พงศ์สุพัฒน์, อรรณพ จันสุตะ, นิ่ม สีฟ้า (กัลยารัตน์ วารณะวัฒน์), นวฉัตร (สมควร มีศิลปสุข), วรัชยา พรหมสถิต, สุรักษ์ สุขเสวี, วีระเกียรติ รุจิรกุล และ จักราวุธ แสวงผล โดยชื่อทั้งหมดนี้สุรักษ์เคยบันทึกไว้ในหนังสือ "ชีวิตลิขิตเพลง" ในบทซึ่งเขียนเกี่ยวกับเพลง "นักเดินทาง" ส่วนที่มาของนามปากกานั้น "พร้อมพงษ์" มาจากซอยพร้อมพงษ์ หรือซอยสุขุมวิท 39 ที่เป็นที่ตั้งของสำนักงานใหญ่ของแกรมมี่ เอ็นเตอร์เทนเม้นท์ ในขณะนั้น (ปัจจุบันเป็นที่ตั้งของ 137 พิลลาร์ สวีท แอนด์ เรสซิเด้นซ์ กรุงเทพฯ) โดยบทเพลงบางเพลงที่มีชื่อนามปากกานี้เป็นนักประพันธ์คำร้องนั้นจะเป็นการประพันธ์คำร้องร่วมกันของนักประพันธ์คำร้องทั้งหมดข้างต้น และมอบให้แกรมมี่ เอ็นเตอร์เทนเม้นท์ เป็นผู้ถือลิขสิทธิ์เพลงแทนพวกเขา โดยนักประพันธ์คำร้องทั้งหมดจะไม่แสดงตนอย่างชัดเจน
นามปากกานี้ปรากฏครั้งแรกในปี พ.ศ. 2533 โดยมีทั้งหมด 4 เพลง คือเพลง "ลาออก" ของบิลลี่ โอแกน, "ควักหัวใจ", "เกินจะคุ้ม" ของใหม่ เจริญปุระ ซึ่งทั้ง 3 เพลงนี้ใช้นามปากกาว่า "มวลหมู่" และ "ประวัติศาสตร์" ของคริสติน่า อากีล่าร์ ซึ่งเป็นเพลงเดียวในเพลงทั้งหมดที่ใช้นามปากกาว่า "มวล พร้อมพงศ์" และต่อมาในอัลบั้ม พริกขี้หนู อัลบั้มชุดที่ 6 ของเบิร์ด - ธงไชย แมคอินไตย์ ก็มีเพลงที่ประพันธ์คำร้องโดยนามปากกา "ประมวล พร้อมพงษ์" และ/หรือ "มวลหมู่" อีก 5 เพลง รวมถึงเพลงชื่อเดียวกับอัลบั้มด้วย โดยเป็นการพัฒนามาจากอัลบั้ม บูมเมอแรง อัลบั้มชุดที่ 5 ของเบิร์ด ที่มีการประพันธ์คำร้องร่วมกันเป็นทีมของนิ่ม สีฟ้า อยู่ 1 เพลง เนื่องจากการพัฒนาและสร้างความสำเร็จที่มากขึ้นของศิลปินนั้นจำเป็นต้องใช้ทีมเบื้องหลังที่ร่วมกันคิดและแบ่งงานในลักษณะอุตสาหกรรมดนตรีมากขึ้น เพื่อให้เนื้อหาของเพลงมีความหลากหลายมากขึ้น
อย่างไรก็ตาม มีบางเพลงที่อาจระบุผู้ที่ริเริ่มแนวคิดที่นำไปสู่การแต่งเพลงนั้น ๆ ได้ เช่น "เจ็บกระดองใจ" ของแหวน - ฐิติมา สุตสุนทร ซึ่งในอัลบั้ม หัวแม่โป้ง ระบุนักประพันธ์คำร้องเป็นนามปากกาว่า "ประมวล พร้อมพงษ์" แต่ภายหลังเพลงนี้ถูกบรรจุในอัลบั้มรวมเพลง "Playlist By ประชา พงศ์สุพัฒน์" ซึ่งทุกเพลงในอัลบั้มรวมเพลงชุดนี้จะระบุว่าประพันธ์คำร้องโดยประชาทั้งหมด
ดัชเชสมารีอา เอลีซาเบ็ทในบาวาเรีย

ดัชเชสมารีอา เอลีซาแบ็ทในบาวาเรีย หรือ เจ้าหญิงมารีอา เอลีซาเบ็ทแ เจ้าหญิงห่งเนอชาแดลและวากรัม (พระนามเต็ม: มารีอา เอลีซาเบ็ท อมาลี ฟรานซิสกา; 5 พฤษภาคม พ.ศ. 2327 - 1 มิถุนายน พ.ศ. 2392) ทรงเป็นดัชเชสในบาวาเรีย รุ่นแรก และทรงเป็นพระชายาใน หลุยส์-อาแล็กซ็องดร์ แบร์ตีเย 
พระประวัติ.
ดัชเชสมารีอา เอลีซาเบ็ท ประสูติเมื่อปี พ.ศ. 2327 ทรงเป็นพระธิดาพระองค์แรกใน ดยุกวิลเฮ็ล์มในบาวาเรีย กับ เคาน์เตสปาลาทีเนอ มารีอา อันนาแห่งซไวบรึคเคิน-เบเก็นเฟลด์ ทรงมีพระอนุชาร่วมพระครรภ์ 1 พระองค์ คือ ดยุกปิอุส ออกัสตุสในบาวาเรีย พระมารดาของพระองค์ เป็นพระเชษฐภคินีใน พระเจ้ามัคซีมีลีอานที่ 1 โยเซ็ฟ แห่งบาวาเรีย 
เสกสมรส.
ดัชเชสมารีอา เอลีซาเบ็ท ทรงเสกสมรสกับ หลุยส์-อาแล็กซ็องดร์ แบร์ตีเย (20 กุมภาพันธ์ พ.ศ. 2296 – 1 มิถุนายน พ.ศ. 2358) เมื่อวันที่ 9 มีนาคม พ.ศ. 2351 โดยการเสกสมรสดังกล่าว ไม่เป็นที่ต้องพระบรมราชประสงค์ของ จักรพรรดินโปเลียนที่ 1 โดยทั้งคู่ มีพระบุตร คือ 
บรรณานุกรม.
<templatestyles src="Refbegin/styles.css" />
คุฟชไตน์

คุฟชไตน์  เป็นเมืองในรัฐทีโรลของประเทศออสเตรีย ซึ่งเป็นศูนย์กลางการบริหารของเขตคุฟชไตน์ ด้วยประชากรราว 20,000 คน นับเป็นเมืองที่ใหญ่เป็นอันดับสองของรัฐทีโรล รองจากอินส์บรุคซึ่งเป็นเมืองหลวงของรัฐ สถานที่สำคัญที่สุดของเมืองคือ ป้อมปราการคุฟชไตน์ ซึ่งได้รับการกล่าวถึงครั้งแรกในศตวรรษที่ 13
เว็ลส์

เว็ลส์ (บาวาเรียกลาง : "Wös") เป็นนครในรัฐโอแบร์เอิสเตอร์ไรช์ บนฝั่งแม่น้ำเทราน์ ใกล้กับเมืองลินทซ์เป็นที่ตั้งการบริหารของเขตเว็ลส์-ลันด์ และมีประชากรประมาณ 60,000 คน เป็นเมืองที่ใหญ่เป็นอันดับ 8 ของประเทศออสเตรีย
เอเอฟซีวิมินส์แชมเปียนส์ลีก

เอเอฟซีวิมินส์แชมเปียนส์ลีก  เป็นการแข่งขันฟุตบอลสโมสรประจำปีจัดโดยสมาพันธ์ฟุตบอลเอเชีย (เอเอฟซี) แข่งขันระหว่างสโมสรฟุตบอลหญิงจากลีกสูงสุดของแต่ละประเทศในเอเชีย การแข่งขันก่อตั้งใน ค.ศ. 2024
ประวัติ.
แนวคิดการแข่งขันสโมสรหญิงในเอเชียได้รับการแนะนำครั้งแรกใน ค.ศ. 2018 ในปีต่อมา การแข่งขันที่จัดขึ้นครั้งแรกของเอเอฟซีวิมินส์คลับแชมเปียนชิป เป็นการแข่งขันชิงแชมป์สโมสรหญิงนำร่องสำหรับทีมในเอเชีย จัดขึ้นในรูปแบบการแข่งขันแบบพบกันหมดระหว่างสี่ทีม
เมื่อ ค.ศ. 2023 มีการเปิดเผยรูปแบบการแข่งขันสโมสรใหม่ที่เรียกว่า เอเอฟซีวิมินส์แชมเปียนส์ลีก โดยเริ่มต้นแข่งขันในฤดูกาล 2024–25 ประกอบด้วยรอบเบื้องต้น รอบแบ่งกลุ่มจำนวนสิบสองทีม และรอบแพ้คัดออก แต่ละสมาคมจะมีหนึ่งทีมเข้าร่วม ในสี่ฤดูกาลแรก สมาคมสมาชิกที่เข้าร่วมจะมีสิทธิ์เข้าร่วมได้หนึ่งรายการต่อหนึ่งสมาคม จะได้รับการจัดสรรโดยอิงตามการจัดอันดับสโมสรหญิงเอเอฟซี โดยจะรวมผลงานของสโมสรในเอเอฟซีวิมินส์แชมเปียนส์ลีก และการจัดอันดับสโมสรหญิงโลกฟีฟ่าล่าสุด ดังต่อไปนี้:
เงินรางวัล.
เริ่มตั้งแต่ฤดูกาล 2024–25 การแจกจ่ายเงินรางวัลจะเป็นดังต่อไปนี้
เกาะซาลามิส

เกาะซาลามิส  หรือ ซาลามินา (Salamina) เป็นเกาะของประเทศกรีซที่ใหญ่ที่สุดในอ่าวซารอนิก ห่างจากชายฝั่งท่าเรือไพรีอัสของเอเธนส์ประมาณ และอยู่ห่างประมาณ ทางตะวันตกของกลางเมืองเอเธนส์
เมืองสำคัญคือ ซาลามินา ตั้งอยู่ที่แกนกลางของพื้นที่รูปพระจันทร์เสี้ยวที่หันหน้าไปทางทิศตะวันตกของอ่าวซาลามิส ซึ่งเปิดออกสู่อ่าวซารอนิก
หมู่เกาะซารอนิก

หมู่เกาะซารอนิก  หรือ หมู่เกาะอาร์โก-ซารอนิก (Argo-Saronic Islands) เป็นหมู่เกาะ ในประเทศกรีซ ตั้งชื่อตามอ่าวซารอนิก เกาะหลักที่มีคนอาศัยอยู่ของหมู่เกาะนี้ ได้แก่ ซาลามิส อีไจนา อากิสตรี และโปรอส ในบางครั้งก็นับเกาะ ไฮดราและโดคอส ซึ่งตั้งอยู่ที่ปลายสุดทางทิศตะวันออกเฉียงเหนือของเพโลพอนนีส ว่าเป็นส่วนหนึ่งของหมู่เกาะซารอนิก
ปีแยร์ ฌงแกร์ ดอรียอลา

ปีแยร์ ฌงแกร์ ดอรียอลา (1 กุมภาพันธ์ ค.ศ. 1920 – 19 กรกฎาคม ค.ศ. 2011) เป็นนักกีฬาขี่ม้าชาวฝรั่งเศสที่เข้าแข่งประเภทกระโดดข้ามเครื่องกีดขวาง เขาเป็นบุคคลเดียวที่ชนะรางวัลเหรียญทองโอลิมปิกประเภทบุคคลได้ถึงสองเหรียญในประเภทนี้
ประวัติ.
รางวัลเหรียญทองแรกในกีฬาโอลิมปิกของดอรียอลาได้มาจากการขี่"อาลี บาบา" ซึ่งเป็นม้าเพศผู้ที่ถูกตอนสัญชาติฝรั่งเศส ในการแข่งกีฬาขี่ม้าในโอลิมปิกฤดูร้อน 1952 ที่เฮลซิงกิ และรางวัลเหรียญทองเหรียญที่สองในกีฬาขี่ม้าในโอลิมปิกฤดูร้อน 1964 ที่โตเกียว โดยขี่"ลูว์เตอร์ เบ" ซึ่งเป็นม้าเพศผู้ที่ถูกตอนสัญชาติฝรั่งเศส นอกจากนี้ ที่โตเกียว เขายังได้รางวัลเหรียญเงินประเภททีมในการแข่งกระโดดข้ามเครื่องกีดขวางร่วมกับยานุส เลอแฟฟวร์ และกี เลอฟร็อง โดยขี่"ลูว์เตอร์ เบ" เช่นกัน จากนั้น ที่เม็กซิโกซิตี ใน ค.ศ. 1968 เขาได้รางวัลเหรียญเงินอีกเหรียญจากการแข่งกระโดดข้ามเครื่องกีดขวางประเภททีมร่วมกับเลอแฟฟวร์ และฌ็อง มาร์แซล รอซีเย ที่เป็นเพื่อนร่วมทีม โดยขี่"นาฌีร์"
ส่วนในการแข่งกีฬาขี่ม้ากระโดดข้ามเครื่องกีดขวางชิงแชมป์โลก ค.ศ. 1953 ที่ปารีส ดอรียอลาได้รับรางวัลเหรียญทองแดงจากการแข่งประเภทบุคคล โดยขี่"อาลี บาบา" และใน ค.ศ. 1954 ที่มาดริด เขาได้รับรางวัลเหรียญเงินจากการแข่งประเภทบุคคล โดยขี่"อาร์ลแก็ว" รวมถึงดอรียอลาซึ่งขี่"ปอมอน เบ" ได้เป็นแชมป์โลกรางวัลเหรียญทองในการแข่งกระโดดข้ามเครื่องกีดขวางที่บัวโนสไอเรสเมื่อ ค.ศ. 1966 นอกจากนี้ เขายังได้ที่สี่ในการแข่งชิงแชมป์โลกใน ค.ศ. 1953 และ ค.ศ. 1955 เช่นกัน
ดอรียอลาพร้อมด้วยม้า"วีร์ตุออโซ"ได้รับรางวัลเหรียญเงินจากการแข่งกีฬาขี่ม้ากระโดดข้ามเครื่องกีดขวางชิงแชมป์ยุโรปที่ปารีสเมื่อ ค.ศ. 1959
อนึ่ง คริสตีย็องซึ่งเป็นลูกพี่ลูกน้องของเคยเป็นทั้งแชมป์โอลิมปิกและแชมป์โลก แต่เป็นในกีฬาฟันดาบสากล
เบรัต

เบรัต  เป็นเมืองที่ใหญ่ที่สุดอันดับที่เก้าของประเทศแอลเบเนีย และเป็นที่ตั้งศูนย์กลางการปกครองของเทศมณฑลและเทศบาลเบรัต 
เบรัตตั้งอยู่ทางทิศใต้ของประเทศ รายล้อมด้วยภูเขาและเนินเขารวมถึงภูเขาโตโมร์ที่ทอดยาวอยู่ทางทิศตะวันออก ซึ่งได้รับการจัดตั้งเป็นอุทยานแห่งชาติ และมีแม่น้ำโอซูมเป็นแม่น้ำสำคัญไหลผ่านทางทิศตะวันตก เทศบาลเบรัตจัดตั้งขึ้นภายใต้การปฏิรูปการปกครองส่วนท้องถิ่นใน ค.ศ. 2015 จาการรวมเทศบาลเดิมคือเบรัต, โอตล์ลัก, โรชนิก, ซินยา และเวลาบิชต์ ซึ่งทั้งหมดได้กลายมาเป็นหน่วยเทศบาล โดยศูนย์กลางการปกครองเทศบาลอยู่ที่เมืองเบรัต เบรัตมีประชากร 62,232 คน จากผลการสำรวจสำมะโนประชากรของแอลเบเนียใน ค.ศ. 2023 ภายในพื้นที่เขตเทศบาลทั้งหมด 
เบรัตได้รับการขึ้นทะเบียนเป็นแหล่งมรดกโลกโดยยูเนสโกใน ค.ศ. 2008 ด้วยสถาปัตยกรรมจากยุคของจักรวรรดิออตโตมันที่ผสมผสานกับอิทธิพลจากอารยธรรมอื่น ซึ่งคงอยู่เป็นหลักฐานร่วมสมัยตลอดประวัติศาสตร์หลายศตวรรษ ทำให้เบรัตเป็นศูนย์กลางวัฒนธรรมที่สำคัญแห่งหนึ่งของแอลเบเนีย
แม่น้ำรีออนี

แม่น้ำรีออนี (; ; , ,) เป็นแม่น้ำสายหลักของประเทศจอร์เจีย ทางทิศตะวันตก แม่น้ำนี้มีต้นกำเนิดจากเทือกเขาคอเคซัส ในภูมิภาคราชา และไหลไปทางทิศตะวันตกสู่ทะเลดำ และไหลไปทางด้านเหนือของเมืองพอที (ใกล้กับเมืองฟาซิสโบราณ) มีเมืองคูทาอีซี ซึ่งเคยเป็นเมืองโบราณโกลคิส (Colchis) ตั้งอยู่บนฝั่งแม่น้ำนี้
พอที

พอที (; - มิงเกรเลีย: ფუთი; ลัซ : ჶაში/Faşi หรือ ფაში/Paşi,) เป็นเมืองท่าในประเทศจอร์เจีย ตั้งอยู่บนชายฝั่งทะเลดำทางทิศตะวันออก ในแคว้นซาเมเกรลอ-เซมอสวาเนตี ทางตะวันตกของประเทศ เมืองนี้สร้างขึ้นใกล้กับที่ตั้งของอาณานิคมกรีกโบราณของฟาซิส ต่อมาเป็นเมืองท่าสำคัญและศูนย์กลางอุตสาหกรรมตั้งแต่ต้นศตวรรษที่ 20 ยังเป็นที่ตั้งของฐานทัพเรือหลักและสำนักงานใหญ่ของกองทัพเรือจอร์เจียอีกด้วย
วอลเลย์บอลชายชิงแชมป์เอเชีย รุ่นอายุไม่เกิน 20 ปี

วอลเลย์บอลชายชิงแชมป์เอเชีย รุ่นอายุไม่เกิน 20 ปี  หรือเดิมเรียกว่า วอลเลย์บอลเยาวชนชายชิงแชมป์เอเชีย  เป็นการแข่งขันวอลเลย์บอลชายสำหรับทีมชาติอายุไม่เกิน 20 ปี ในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 1980 ได้รับการจัดขึ้นเป็นประจำทุกสองปี โดยจะมีเพียงสี่ทีมที่ผ่านการคัดเลือกเข้าวอลเลย์บอลชายชิงแชมป์โลก รุ่นอายุไม่เกิน 21 ปี
ในการแข่งขันชิงแชมป์เอเชียทั้งหมด 20 ครั้ง มีชาติที่ชนะในการแข่งขัน 4 ชาติ ได้แก่ ทีมชาติอิหร่านชนะ 7 ครั้ง ทีมชาติเกาหลีใต้ชนะ 6 ครั้ง ทีมชาติจีนชนะ 4 ครั้ง และทีมชาติญี่ปุ่นชนะ 3 ครั้ง
ผู้เล่นทรงคุณค่า.
 (IRI)
 (IRI)
 (JPN)
 (IRI)
 (IRI)
 (JPN)
 (JPN)
 (IRI)
 (CHN)
 (IRI)
 (IRI)
 (IRI)
ยอลตา

ยอลตา  เป็นเมืองตากอากาศบนชายฝั่งทางใต้ของคาบสมุทรไครเมีย ล้อมรอบด้วยทะเลดำ เป็นศูนย์กลางการบริหารของเทศบาลยอลตา ยอลตารวมถึงพื้นที่อื่น ๆ ของไครเมียได้รับการยอมรับในระดับนานาชาติว่าเป็นส่วนหนึ่งของประเทศยูเครน และถือเป็นส่วนหนึ่งของสาธารณรัฐปกครองตนเองไครเมีย อย่างไรก็ตาม เมืองนี้ถูกควบคุมโดยพฤตินัยโดยรัสเซีย จากการผนวกไครเมียในปี 2014 และถือว่าเมืองนี้เป็นส่วนหนึ่งของสาธารณรัฐไครเมีย จากการสำรวจสำมะโนประชากรครั้งล่าสุด พบว่ามีประชากร #เปลี่ยนทาง
วอลเลย์บอลหญิงชิงแชมป์เอเชีย รุ่นอายุไม่เกิน 20 ปี

วอลเลย์บอลหญิงชิงแชมป์เอเชีย รุ่นอายุไม่เกิน 20 ปี  หรือเดิมเรียกว่า วอลเลย์บอลเยาวชนหญิงชิงแชมป์เอเชีย  เป็นการแข่งขันวอลเลย์บอลหญิงสำหรับทีมชาติอายุไม่เกิน 20 ปี ในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 1980 ได้รับการจัดขึ้นเป็นประจำทุกสองปี โดยจะมีเพียงสี่ทีมที่ผ่านการคัดเลือกเข้าวอลเลย์บอลหญิงชิงแชมป์โลก รุ่นอายุไม่เกิน 20 ปี การแข่งขันครั้งล่าสุดจัดขึ้นที่ประเทศจีน ในเมืองเจียงเหมิน และทีมชนะเลิศคือทีมชาติจีน
ในการแข่งขันชิงแชมป์เอเชียทั้งหมด 20 ครั้ง มีชาติที่ชนะในการแข่งขัน 3 ชาติ ได้แก่ ทีมชาติจีนชนะ 13 ครั้ง ทีมชาติญี่ปุ่นชนะ 7 ครั้ง และทีมชาติเกาหลีใต้ชนะ 1 ครั้ง
วอลเลย์บอลชายชิงแชมป์เอเชีย รุ่นอายุไม่เกิน 16 ปี

วอลเลย์บอลชายชิงแชมป์เอเชีย รุ่นอายุไม่เกิน 16 ปี  เป็นการแข่งขันวอลเลย์บอลชายสำหรับทีมชาติอายุไม่เกิน 16 ปี ในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 2023 ได้รับการจัดขึ้นเป็นประจำทุกสองปี โดยจะมีเพียงสี่ทีมที่ผ่านการคัดเลือกเข้าวอลเลย์บอลชายชิงแชมป์โลก รุ่นอายุไม่เกิน 17 ปี การแข่งขันครั้งแรกจัดขึ้นที่ประเทศอุซเบกิสถาน ในเมืองทาชเคนต์ และทีมชนะเลิศคือทีมชาติอิหร่าน